
Velem községi Önkormányzat Képviselő-testülete

2026. szeptember 11-i ülése
 5. napirendi pontjához

Tisztelt Képviselő-testület!

A Bursa Hungarica Felsőoktatási Önkormányzati Ösztöndíjpályázat a települési és megyei önkormányzatok pályázati támogatása a felsőoktatásban tanuló, helyi lakosú fiatalok részére, melynek célja, hogy az esélyegyenlőség érdekében a hátrányos szociális helyzetű felsőoktatási hallgatók tanulmányainak végzését támogassa. Velem községi Önkormányzat eddig minden évben csatlakozott a Bursa Hungarica Felsőoktatási Önkormányzati Ösztöndíj-pályázathoz. 
Velem községben a felsőoktatásban tanuló hátrányos helyzetű tanulók számára jelenleg ez az egyetlen támogatási forma nyújtható.
A csatlakozás feltétele a Nemzeti Kulturális Támogatáskezelő által meghatározott Általános 
Szerződési Feltételek elfogadása, mely a csatlakozási nyilatkozat polgármester általi aláírásával kerül elfogadásra, ezért szükséges, hogy a pályázathoz való csatlakozás esetén a képviselő-testület felhatalmazza a polgármestert a csatlakozási nyilatkozat aláírására.
A Nemzeti Kulturális Támogatáskezelő kiírása szerint a 2027. évi forduló szerződési feltételei hasonlóak. A csatlakozási szándékot a csatlakozási nyilatkozat beküldésével kell jelezni, melynek határideje 2026. szeptember 30. napja.
Mindezekre tekintettel kérem a Tisztelt Képviselő-testületet a határozati javaslat elfogadására.
Velem, 2026.09.04.
A polgármester nevében:

      Németh Melinda s.k.

  kirendeltség-vezető
HATÁROZATI JAVASLAT

Velem községi Önkormányzat Képviselő-testülete csatlakozik a Bursa Hungarica Felsőoktatási Önkormányzati Ösztöndíjpályázat 2027. évi fordulójához és felhatalmazza a polgármestert a csatlakozási nyilatkozat aláírására.
Felelős: 
Szabó Zoltán polgármester

Határidő:         folyamatosan

